Go ne go fetile dingwaga di le lesome Aborahame a eteletse pele lelapa la gagwe le legolo go ralala Noka ya Euferatese go fitlha kwa Kanana. Sara o ne a eme monna wa gagwe nokeng mo loetong lono, ka gonne o ne a itse gore monna wa gagwe o na le seabe se segolo mo go diragadiweng ga boikaelelo jwa ga Jehofa jwa go dira losika le setšhaba se se rategang thata. Sara o ne a na le seabe sefe? E ne e le moopa mme o ne a setse a na le dingwaga di le 75. Gongwe o ne a ipotsa gore, ‘Ditsholofetso tsa ga Jehofa di tla diragadiwa jang fa ke sa ntse ke le mosadi wa ga Aborahame?’ Fa e le gore o ne a tshwenyegile kgotsa a fela pelo, o ne a na le lebaka le le utlwalang la go ikutlwa jalo. Ke ka Baka la Eng re Swanetše go Bokana Gotee go Rapela Jehofa? | Se Ithutwago